Kirbys søn, Tony, er forelsket i den unge kontoransatte i firmaet, Alice Sycamore. Da Tony frier til Alice, bliver hun bekymret for, om hendes familie med bedstefar Vanderhof som nestor er god nok til Kirby-familien. Hun er nemlig det eneste relativt normale medlem af familien, der tilfældigvis bor i den ejendom, som firmaet forgæves har forsøgt at opkøbe. For at finde ud af, om familien vil acceptere hende, inviterer hun Tonys forældre hjem til sin egen familie. Tony tager sine meget modvillige forældre med på et andet tidspunkt, end Alice havde inviteret, og familien Vanderhof er derfor ikke forberedt. Der møder nu Kirby-familien et sandt kaos, som bare gør dem endnu mere modstandere af et giftermål mellem de to unge. Inden de når at komme væk fra huset, bliver alle tilstedeværende imidlertid arresteret af politiet blandt andet på en formodning om illegal fremstilling af fyrværkeri.
Kunst Film